Bifórium

[náhľad|Bifórium na renesančnej zvonici pri [Bazilika svätého Kríža (Kežmarok)|Bazilike svätého Kríža, 16. storočie, Kežmarok]]
**Bifórium** alebo **bifora** () je forma združeného okna deleného stredným stĺpom na dve oblúkové polia, typické predovšetkým pre románsku a gotickú architektúru. Obdobnou formou združeného okna je trifórium.

Bifórium sa začalo objavovať v neskoroantickej a najmä v rannokresťanskej architektúre. V byzantskej architektúre sa skôr bežne vyskytuje trifórium, ale aj bifórium ako je napríklad Bazilika Sant'Apollinare Nuovo v Ravenne. V západnej predrománskej architektúre je bifórium oveľa častejšie vo vizigótskych a predrománskych kostoloch v Astúrií a Galícií. Najčastejšie sa vyskytujú v románskej a gotickej architektúre. Bifórium zohráva osobitnú úlohu v maurskej a mudéjarskej architektúre na Pyrenejskom polostrove. Bifórium sa primárne používalo na sakrálnych stavbách niekedy aj v dvoch či troch úrovniach nad sebou. Výnimočné prípady použitia sú na svetských stavbách ako je napríklad románsky palác na Spišskom hrade. Okná s rozdeľoval v strede stĺp s pätkou a hlavicou, v neskororománskom období mal už aj polygonálny prierez ovplyvnený prenikajúcou gotikou. Pri tehlovej architektúre a neskôr v gotickom období bol stredový stĺp nahradený jednoduchým murovaným pilierom. Bifórium bolo často používané aj v období renesancie. V barokovej a klasicistickej architektúre bolo bifórium do značnej miery zabudnuté alebo nahradený prvkami, ako je napríklad benátske okno. V 19. storočí sa bifórium vrátilo do módy hlavne v období eklekticizmu, neorománskej a neogotickej architektúre.

## Galéria

Súbor:Ravenna, sant'apollinare nuovo, ext. 01.JPG|Bazilika Sant'Apollinare Nuovo, 5. storočie, Ravenna, Taliansko.
Súbor:Πίσω άποψη ναού Οσίου Λουκά.jpg|Monastier Hosios Lukas, 10. storočie, Grécko.
Súbor:Ventanas con arabescos en la Alhambra.JPG|Maurské bifórium v Alhambre, Granada, Španielsko.
Súbor:Burg Hornberg Doppelfenster 20080426.jpg|Románske bifórium na hrade Hornberg v Nemecku.
Súbor:IMG 2956-Stiepeler-Dorfkirche-06 Kopie.jpg|Gotické bifórium.
Súbor:5304 - Firenze - Campanile di Giotto - Foto Giovanni Dall'Orto, 27-Jan-2008.jpg|Giottova zvonica (kampanila) vo Florenci, Taliansko.
Súbor:Štvrtok na Ostrove 02 02.jpg|Kostol svätého Jakuba staršieho vo Štvrtku na Ostrove.
Súbor:Ochtiná (5).jpg|Evanjelický kostol v Ochtinej.
Súbor:Martinček - kostol 01.jpg|Kostol svätého Martina v Martinčeku.
Súbor:Hrabušice 2 SR1.jpg|Kostol svätého Vavrinca v Hrabušiciach.
Súbor:Holy Spirit Church in Žehra, Slovakia 07.jpg|Kostol Ducha Svätého v Žehre.
Súbor:CulHer14Slovakia144.JPG|Katedrála svätého Martina v Spišskej Kapitule.
Súbor:Castell de Spiš (agost 2012) - panoramio (5).jpg|Románsky palác na Spišskom hrade.
Súbor:Spišský hrad 2016 (5).jpg|Románsky okenný stĺpik z bifória. prvá polovica 13. storočia, Spišský hrad.
Súbor:Stará radnica Bratislava October 2006 012.jpg|Gotické bifórium na Starej radnici v Bratislave.
Súbor:Strážky zvonica 04.jpg|Bifórium na renesančnej zvonici v Strážkach.


## Referencie

## Pozri aj
* arkáda

## Iné projekty

## Externé odkazy
* Bifórium
* Apsida.sk
* 3D model románskeho bifória
* Bifórium (po poľsky)

## Zdroj

Kategória:Architektonické prvky
Kategória:Kresťanská architektúra
Kategória:Byzantská architektúra
Kategória:Predrománska architektúra
Kategória:Románska architektúra
Kategória:Gotická architektúra
Kategória:Renesančná architektúra
Kategória:Eklektická architektúra